หุ้นพุ่ง 9 จุด หลังการชุมนุมไม่รุนแรง
หุ้นพุ่ง 9 จุด คลายกังวลการเมืองไม่แรง
16 มี.ค. 2553

หุ้นพุ่ง 9 จุด คลายกังวลการเมืองไม่แรง
หุ้นไทยเปิดตลาดเช้าวันนี้ ดัชนีปรับตัวเพิ่มขึ้นทันทีกว่า 4 จุดและทะลุ 740 จุดไปแตะที่ 744.25 จุด ก่อนอ่อนตัวลง โดยล่าสุดเวลา 10.32 น. ดัชนีอยู่ที่ 743.73 จุด เพิ่มขึ้น 8.90 จุด หรือ 1.21% มูลค่าการซื้อขาย  4,753.74 ล้านบาท
นักวิเคราะห์หลักทรัพย์ กล่าวว่า ตลาดหุ้นขยับตัวขึ้นได้หลังจากการเดินขบวนของกลุ่มเสื้อแดงไปกรมทหารราบที่ 11 เมื่อวานนี้ผ่านไปด้วยดี ทำให้ตลาดคลายกังวล ประกอบนักลงทุนต่างชาติมีมุมมองการลงทุนในหุ้นไทยดีขึ้นและยังยอดซื้อสุทธิต่อเนื่องเมื่อวานนี้ ส่งผลให้นักลงทุนเข้ามาซื้อเก็งกำไรต่อเนื่อง